
Z Á P I S N I C A

z 24. zasadnutia Obecného zastupiteľstva Sap, ktoré sa konalo dňa 15. decembra 2021 v kultúrnom dome v Sape 

Prítomní:		Ing. František Miklós, starosta obce
			Mgr. Mária Sárközyová, poslankyňa 
			Mgr. Kinga Soósová, poslankyňa
			PhDr. Edita Vidaová, poslankyňa
			Alexander Csicsay, poslanec
			
Bc. Ildikó Bugárová, hlavný kontrolór

Ostatní prítomní podľa prezenčnej listiny pripojenej k tejto zápisnici.

Zasadnutie obecného zastupiteľstva sa začínalo o 17:00 hodine. Rokovanie zahájil a viedol starosta obce. Starosta privítal prítomných a uviedol, že z pozvaných 5 poslancov obecného zastupiteľstva sú prítomní štyria poslanci. Poslanec Imrich Berecki ospravedlnil svoju neprítomnosť. Obecné zastupiteľstvo je spôsobilé rokovať a uznášať sa. 

Starosta poveril vedením zápisnice Sylviu Barciovú, a za overovateľov zápisnice starosta navrhol poslankyňu Mgr. Kingu Soósovu a poslanca Alexandra Csicsayho. 
Obecné zastupiteľstvo jednomyseľne schválilo za overovateľov zápisnice poslankyňu Mgr. Kingu Soósovu a poslanca Alexandra Csicsayho.

Starosta konštatoval, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

1. Otvorenie zasadnutia, oboznámenie prítomných s programom. 
2. Určenie zapisovateľa a overovateľov zápisnice. 
3. Kontrola uznesení.
4. Referát o zaplatení miestnych daní a poplatkov za rok 2021. 
5. Návrh rozpočtu na rok 2022 a viacročného rozpočtu Obce Sap na roky 2023-2024 - stanovisko hlavného kontrolóra obce k návrhu rozpočtu na rok 2022 a viacročného rozpočtu Obce Sap. 
6. Návrh na schválenie Všeobecne záväzného nariadenia Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 a  Všeobecne záväzné nariadenie Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap. 
7. Referát starostu obce o ukončených, schválených a prebiehajúcich projektoch a investíciách. 
8. Ostatné úlohy, návrhy a podnety, správa o preventívnych opatreniach spojených s pandémiou COVID-19. Diskusia. 
9. Záver  
Predložený návrh programu rokovania bol jednomyseľne schválený.

Návrhy na zmenu programu rokovania neodzneli. 

Ad 3/ Kontrola uznesení 

Starosta uviedol, že na poslednom  zasadnutí OZ, ktoré sa konalo 07.12.2021 bolo prijaté uznesenie o schválení Dohody o urovnaní na parcely ohľadne parc. č. 141/3 a 142 v k. ú. Sap s jednorazovou finančnou kompenzáciou pre Štefana Bartalosa, táto dohoda bola podpísaná. Boli prijaté uznesenia o schválení predaja obecného pozemku parc. č. 142  v k. ú. Sap (pre kupujúcich Tibor Koncz a Erika Vidaová) a tiež predaja obecného pozemku parc. č. 141/4  v k. ú. Sap (pre Enikő Bartalosovú ako kupujúcu), plnenie týchto uznesení prebieha, treba podpísať schválené kúpne zmluvy. Plnenie uznesení o schválení refinancovania úveru v banke ČSOB pre obec a o schválení prijatia kontokorentného úveru pre obec prebieha, zajtra má prísť riaditeľka pobočky banky za účelom podpísania zmlúv. Uznesenie ohľadne prijatia úveru potrebného na podanie žiadosti o dotáciu na investičnú pomoc na rok 2022 pre Obecný podnik Sap je splnené.
Starosta predložil návrh uznesenia, podľa ktorého obecné zastupiteľstvo berie na vedomie kontrolu plnenia uznesení obecného zastupiteľstva prijatých na 23. zasadnutí OZ dňa 07.12.2021.         
Uznesenie bolo jednomyseľne schválené.


Ad 4/ Referát o zaplatení miestnych daní a poplatkov za rok 2021.

Starosta udelil slovo pracovníčke OcÚ, ktorá má na starosti túto agendu. Pani Marika informovala prítomných o výškach vyrubených daní a poplatkov na rok 2021, pričom v prípade dane z pozemkov sa jedná o sumu 17.697,71 EUR, dane zo stavieb 4.974 EUR, dane za psa 556 EUR, a výška vyrubeného poplatku za komunálny odpad činila sumu 15.608,84 EUR. Uviedla, že rok 2021 bol výnimočný, pretože do dnešného dňa každý daňovník uhradil vyrubenú daň ako aj poplatok v plnej výške, teda obec inkasovala sumu 23.230,86 EUR. K výške vyrubeného poplatku za komunálny odpad, t. j. k sume 15.608,84 EUR sa ešte treba prirátať prijaté sumy za náhradné vrecia, teda 40 EUR za 75 litrové vrecia – 2 EUR x 20 ks, sumu 126 EUR  za 120 litrové vrecia – 3 EUR x 42 ks, sumu 66 EUR za 240 litrové vrecia – 6 EUR x 11 ks. Nedoplatok na dane a poplatku z roku 2020 ku dňu 01.01.2021 činil 86,25 EUR, pričom ku 15.12.2021 už len sumu 8,10 EUR.
Otázky zo strany poslancov neodzneli. Starosta predniesol návrh uznesenia, podľa ktorého obecné zastupiteľstvo berie na vedomie referát o zaplatení miestnych daní a poplatkov za rok 2021. 
Uznesenie bolo jednomyseľne schválené.


Ad 5/ Návrh rozpočtu na rok 2022 a viacročného rozpočtu Obce Sap na roky 2023-2024 - stanovisko hlavného kontrolóra obce k návrhu rozpočtu na rok 2022 a viacročného rozpočtu Obce Sap. 

Starosta opäť udelil slovo účtovníčke Mgr. Ivete Csókaovej, ktorá podala obsiahly výklad návrhu rozpočtu na rok 2022. Dodala, že pri jeho zostavení vychádzala z informácií o čerpaní prostriedkov z rozpočtu na terajší rok,  a o prognózovanej výške podielových daní na rok 2022 Ministerstvom financií SR. Následne zosumarizovala jednotlivé hlavné rozpočtové kapitoly. Na strane príjmov sa jedná o daňové a nedaňové príjmy, granty a transfery a tiež o kapitálové príjmy a príjmové finančné operácie . Celkové príjmy činia spolu 345.636 EUR. Celkové výdavky podľa rozpočtu na rok 2022 činia spolu 344.668 EUR, teda rozpočet plánuje s prebytkom v sume 968 EUR.  
Starosta odovzdal slovo hlavnej kontrolórke, ktorá uviedla, že predložila svoje písomné stanovisko k návrhu viacročného rozpočtu obce Sap na roky 2023 – 2024 a k návrhu rozpočtu na rok 2022. Uviedla, že keďže pani účtovníčka už predniesla obsah daných rozpočtov, ona vyzdvihuje len aspekty ich skúmania a to hľadiská zákonnosti a metodickej správnosti pri skúmaní predložených návrhov. Ona pritom spravila aj prieskum v rozpočtoch z hľadiska percenta určitých položiek v rámci celkového rozpočtu. Rozpočet na rok 2022 v prípade jeho schválenia je záväzný, avšak samozrejme neznamená to, že v prípade nutnosti nemožno ho zmeniť zákonom predpísaným spôsobom. Odporúča poslancom OZ predložený návrh rozpočtu na rok 2022 bez programovej štruktúry schváliť a následne návrh viacročného rozpočtu obce na roky 2023 – 2024 brať na vedomie.
Otázky neodzneli. Starosta predložil návrh uznesenia v nasledovnom znení: Obecné zastupiteľstvo Obce Sap berie na vedomie odborné stanovisko hlavnej kontrolórky obce k návrhu rozpočtu Obce Sap na rok 2022 a k návrhu viacročného rozpočtu Obce Sap na roky 2023-2024. 
Uznesenie bolo jednomyseľne schválené.

Starosta následne predložil návrh uznesenia v nasledovnom znení: Obecné zastupiteľstvo Obce Sap schvaľuje rozpočet Obce Sap na rok 2022 bez programovej štruktúry v predloženom znení. 
Uznesenie bolo jednomyseľne schválené.

Starosta ďalej predniesol návrh uznesenia v nasledovnom znení: Obecné zastupiteľstvo Obce Sap berie na vedomie viacročný rozpočet Obce Sap na roky 2023 – 2024 v predloženom znení. 
Uznesenie bolo jednomyseľne schválené.


Ad 6/ Návrh na schválenie Všeobecne záväzného nariadenia Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 a  Všeobecne záväzné nariadenie Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap. 

Starosta uviedol, že podľa predloženého návrhu sa navrhuje zmena v § 16 VZN č. 1/2019 v znení VZN č. 2/2020, a to miestny poplatok za komunálne odpady a drobné stavebné odpady pri veľkorozmernom odpade odovzdanom nad rámec bude 0,050 EUR/dm3 a sadzba poplatku za kg drobného stavebného odpadu 0,078 EUR.
Ďalšie otázky neboli. Starosta predniesol návrh uznesenia, podľa ktorého obecné zastupiteľstvo schvaľuje Všeobecne záväzné nariadenie Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 v znení Všeobecne záväzného nariadenia Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap, v predloženom znení. 
Uznesenie bolo jednomyseľne schválené.


Ad 7/ Referát starostu obce o ukončených, schválených a prebiehajúcich projektoch a investíciách. 

Starosta prečítal prítomným poslancom celý text článku, ktorý sa zaoberá s dianiami v živote obce v roku 2021 a ktorý má byť zverejnený v miestnych novinách.
Otázky či pripomienky neboli. Starosta predniesol návrh uznesenia, podľa ktorého obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách v predloženom znení. 
Uznesenie bolo jednomyseľne schválené.


Ad 8/ Ostatné úlohy, návrhy a podnety, správa o preventívnych opatreniach spojených s pandémiou COVID-19. Diskusia. 

Nikto sa neprihlásil. 

Ad 19 Záver.

Starosta konštatoval, že všetky programové body dnešného rokovania boli vyčerpané. Poďakoval prítomným za ich účasť, prijal každému pekné sviatky a pevné zdravie  a vyhlásil zasadnutie OZ o 17:40 hod. za ukončené.  

						
Starosta obce:	 		Ing. František Miklós  		................................................



Overovatelia zápisnice:	Mgr. Kinga Soósová		….............................................



				Alexander Csicsay		….............................................




Zapisovateľka:			Sylvia Barciová 		….........................................




Prílohy:	Pozvánka na zasadnutie OZ 
		Prezenčná listina
Návrh rozpočtu na rok 2022 a viacročného rozpočtu Obce Sap na roky 2023-2024
Odborné stanovisko hlavného kontrolóra obce k návrhu rozpočtu na rok 2022 a viacročného rozpočtu Obce Sap
Návrh Všeobecne záväzného nariadenia Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 a  Všeobecne záväzné nariadenie Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap
Referát starostu obce o ukončených, schválených a prebiehajúcich projektoch a investíciách


































UZNESENIA 



Uznesenie č. 212/2021/24-01 

Obecné zastupiteľstvo obce Sap schvaľuje za overovateľov zápisnice poslankyňu Mgr. Kingu Soósovu a poslanca Alexandra Csicsayho.

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................


Uznesenie č. 213/2021/24-02 

Obecné zastupiteľstvo obce Sap schvaľuje program zasadnutia obecného zastupiteľstva  zhodne s písomnou pozvánkou zo dňa 08.12.2021.

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................


Uznesenie č. 214/2021/24-03 

Obecné zastupiteľstvo obce Sap berie na vedomie kontrolu plnenia uznesení obecného zastupiteľstva prijatých na 23. zasadnutí OZ dňa 07.12.2021.         
Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................




Uznesenie č. 215/2021/24-04 


Obecné zastupiteľstvo obce berie na vedomie referát o zaplatení miestnych daní a poplatkov za rok 2021. 

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.



Dňa: 15.12.2021 Ing. František Miklós, starosta obce:	...............................................


Uznesenie č. 216/2021/24-05 

Obecné zastupiteľstvo obce Sap berie na vedomie odborné stanovisko hlavnej kontrolórky obce k návrhu rozpočtu Obce Sap na rok 2022 a k návrhu viacročného rozpočtu Obce Sap na roky 2023-2024. 

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................


Uznesenie č. 217/2021/24-06 


Obecné zastupiteľstvo obce Sap schvaľuje rozpočet Obce Sap na rok 2022 bez programovej štruktúry v predloženom znení.

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................




Uznesenie č. 218/2021/24-07 

Obecné zastupiteľstvo obce Sap berie na vedomie viacročný rozpočet Obce Sap na roky 2023 – 2024 v predloženom znení. 

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................


Uznesenie č. 219/2021/24-08 

Obecné zastupiteľstvo obce Sap schvaľuje Všeobecne záväzné nariadenie Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 v znení Všeobecne záväzného nariadenia Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap, v predloženom znení. 


Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.


Dňa: 15.12.2021 Ing. František Miklós, starosta obce:	...............................................


Uznesenie č. 220/2021/24-09 

Obecné zastupiteľstvo obce Sap berie na vedomie referát starostu obce o ukončených, schválených a prebiehajúcich projektoch a investíciách v predloženom znení.

Priebeh hlasovania:
Za: 4 poslanci
Proti: 0 poslancov 
Zdržal sa: 0 poslancov
Uznesenie bolo schválené.

